Document ID: 31990R3573

31990R3573
L 353/16
SLUŽBENI LIST EUROPSKE UNIJE
UREDBA VIJEĆA (EEZ) br. 3573/90
od 4. prosinca 1990.
o izmjeni, zbog ujedinjenja Njemačke, Uredbe (EEZ) br. 4055/86 o primjeni načela slobode pružanja usluga u pomorskom prometu između država članica te između država članica i trećih zemalja
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 84. stavak 2.,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da je Zajednica donijela skup pravila koja uređuju pomorski promet;
budući da se od dana ujedinjenja Njemačke pravo Zajednice u cijelosti primjenjuje na području bivše Demokratske Republike Njemačke;
budući da se Uredba (EEZ) br. 4055/86 (4) mora izmijeniti kako bi se u obzir uzela posebna situacija koja proizlazi iz ujedinjenja Njemačke u pogledu bilateralnih sporazuma sklopljenih između bivše Demokratske Republike Njemačke i trećih zemalja;
budući da se sporazumi koje je sklopila bivša Demokratska Republika Njemačka odnose samo na terete podrijetlom iz te zemlje; budući da se stoga eventualna prava koja uživaju treće zemlje kao posljedica dogovora o raspodjeli tereta odnose samo na terete podrijetlom s područja bivše Demokratske Republike Njemačke;
budući da treba produljiti rok predviđen za države članice za usklađivanje sporazuma koji se odnose na trgovinu koju ne uređuju Pravila ponašanja linijskih konferencija Ujedinjenih naroda u slučaju bilateralnih sporazuma koje je bivša Demokratska Republika Njemačka sklopila s trećim zemljama kako bi se Saveznoj Republici Njemačkoj omogućilo vođenje potrebnih pregovora za usklađivanje tih sporazuma,
DONIJELO JE OVU UREDBU:
Članak 1.
Članku 4. stavku 1. točki (b) Uredbe (EEZ) br. 4055/86 dodaje se sljedeći stavak:
„Sporazumi koje je sklopila bivša Demokratska Republika Njemačka prilagođavaju se se što je prije moguće, a najkasnije do 1. siječnja 1995.”
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 4. prosinca 1990.

Labels: 8
9
5